PATVIRTINTA

Alytaus r. Simno gimnazijos direktoriaus

2021 m. gruodžio 29 d. įsakymu Nr. V-132

**ALYTAUS R. SIMNO GIMNAZIJOS MOKYTOJŲ, DIRBANČIŲ PAGAL**

**BENDROJO UGDYMO PROGRAMAS (IŠSKYRUS IKIMOKYKLINIO IR PRIEŠMOKYKLINIO UGDYMO PROGRAMAS), DARBO LAIKO GRAFIKO SUDARYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Alytaus r. Simno gimnazijos mokytojų, dirbančių pagal bendrojo ugdymo (išskyrus ikimokyklinio ir priešmokyklinio ugdymo programas) darbo laiko grafiko sudarymo tvarkos aprašas parengtas vadovaujantis Lietuvos Respublikos švietimo, mokslo ir sporto ministro 2019 m. kovo 1 d. įsakymu Nr. V-187 „Mokytojų, dirbančių pagal bendrojo ugdymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo laiko grafiko sudarymo bendrosiomis nuostatomis“.

2. Mokytojų, dirbančių pagal bendrojo ugdymo programas (išskyrus ikimokyklinio ir priešmokyklinio ugdymo programas), darbo laiko grafiko tvarkos apraše (toliau – Aprašas) reglamentuojama mokytojų, dirbančių pagal bendrojo ugdymo programas (išskyrus ikimokyklinio ir priešmokyklinio ugdymo programas) darbo laiko grafiko sudarymo tvarka ir ypatumai.

3. Apraše vartojamos sąvokos atitinka Lietuvos Respublikos darbo kodekse, Lietuvos Respublikos valstybės ir savivaldybių įstaigų darbuotojų darbo apmokėjimo įstatyme, Lietuvos Respublikos švietimo įstatyme ir Lietuvos Respublikos profesinio mokymo įstatyme vartojamas sąvokas.

**II SKYRIUS**

**DARBO LAIKO GRAFIKO SUDARYMAS**

4. Mokytojui darbo grafikas sudaromas pagal nustatytą darbo laiko režimą. Gimnazijos direktorius mokytojui darbo laiko režimą nustato, vadovaudamasis Darbo kodekso 113 straipsniu ir Darbo laiko režimo valstybės ir savivaldybių įmonėse, įstaigose ir organizacijose nustatymo aprašu, patvirtintu Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“.

5. Sudarant darbo grafiką, užtikrinami maksimaliojo darbo laiko (Darbo kodekso 114 straipsnis) ir minimaliojo poilsio laiko (Darbo kodekso 122 straipsnis) reikalavimai.

6. Darbo grafike nurodoma darbo pradžia, pabaiga, pietų pertraukos, skirtos pailsėti ir pavalgyti, trukmė, pradžia ir pabaiga. Pietų pertrauka suteikiama ne vėliau kaip po penkių valandų darbo. Pietų pertrauka negali būti trumpesnė negu trisdešimt minučių ir ne ilgesnė kaip dvi valandos. Kai dėl ugdymo / mokymo proceso ypatumų mokytojui negalima suteikti pertraukos pailsėti ir pavalgyti, jam suteikiama galimybė pavalgyti darbo laiku.

7. Mokytojams taikoma nekintanti darbo dienos trukmė ir nekintantis darbo dienų per savaitę skaičius, darbo grafikas sudaromas taip, kad kiekvienos savaitės darbo dieną darbo valandų skaičius būtų toks pat, kaip ir kitos savaitės tą pačią darbo dieną. Kiekvieną savaitės dieną darbo valandų skaičius gali būti skirtingas.

8. Laikinai organizuojant ugdymą nuotoliniu būdu (esant koronaviruso grėsmei), darbo grafikas nekeičiamas. Tuo laikotarpiu mokytojai dirba vadovaudamiesi „Ugdymo proceso organizavimo karantino metu nuotoliniu būdu tvarkos aprašu“, patvirtintu Alytaus r. Simno gimnazijos direktoriaus 2020 m. kovo 20 d. įsakymu Nr. V- 41.

9. Darbo grafiką rengia ir jį pasirašo gimnazijos direktoriaus paskirtas asmuo. Darbo grafiką tvirtina gimnazijos direktorius ar jo įgaliotas asmuo. Darbo grafikų derinimo tvarka suderinama su darbo taryba. Mokytojams darbo grafikas pateikiamas susipažinti elektroniniu būdu.

10. Su darbo grafiku (1 priedas) mokytojai supažindinami pasirašytinai.

**III SKYRIUS**

**BAIGIAMOSIOS NUOSTATOS**

10. Darbo grafikas gali būti keičiamas nuo darbdavio valios nepriklausančiais atvejais, įspėjus darbuotoją ne vėliau kaip prieš dvi darbo dienas.

\_\_\_\_\_\_\_\_\_\_\_\_\_\_\_\_\_\_\_\_\_\_\_